text: To mænd efterlyses efter røveri
  24 februar 2014 kl. 14.16
  Et ægtepar overraskede to indbrudstyve i deres hjem i Tønder. Tyvene overfaldt ægteparret, og politiet beder nu om hjælp til at finde overfaldsmændene.
  Episoden fandt sted i lørdags i Tønder.
  Ægteparret kom hjem til deres huse på Ludvig Andresensvej, hvor de overraskede to tyveknægte.
  Kvinden blev skubbet omkuld, mens manden blev sprøjtet i ansigtet - formodentlig med peberspray ? da han løb efter de to indbrudstyve.
  Et vidne har set en mand løbe ad Ludvig Andresensvej mod syd og videre mod Vidåskolen. Tyvene fik blandt andet to bærbare PCere og nogle smykker med sig.
  Der er kun et signalement af den ene mand:
  ? 30-35 år
  ? Cirka 170 cm høj og kraftig eller muskuløs af bygning
  ? Iført sort strikhue og mørk jakke.
  Der blev samme aften i Tønder by begået to andre indbrud, henholdsvis på Leosalle og på Anne Marievej. Syd- og Sønderjyllands Politi mener, at der meget vel kan være tale om de samme gerningsmænd. 
  Derfor beder politiet om informationer om mænd eller biler, man har lagt mærke til den aften.
  Politiet kan kontaktes på tlf. 114.
  